**פיננסית מתקדמת א- שיעור תרגול 1**

**מניות באוצר**

לצורך ההסבר נניח את המצב הבא :

חברה א' רכשה את המניות של רונית ז"א פדתה את המניות של עצמה לכן ההון העצמי שלה קטן בגובה עלות פדיון ההון. מה יכולה להיות הסיבה שא' תבצע את העסקה הזאת? יכולות להיות לכך מספר סיבות:

1. **הזדמנות עסקית -**  לרב ההזדמנות תיווצר כאשר קיימת מפולת בבורסה ואז מחירי המניה צונחים במצב כזה חברה תנצל את ההזדמנות לרכוש את המניות שלה ע"מ למכור אותן בעתיד במחיר גבוה יותר
2. **הגדלת שיעור ההחזקה –** מצב בו רונן רוני או שניהם מעוניינים להגדיל את האחזקה שלהם בחברה במצב כזה במקום שהם ישלמו את הכסף כדי לרכוש החזקה נוספת החברה משלמת לרונית היא קונה את המניות ממנה ואז שיעור ההחזקה של רונן למשל : גדל מ- 60% ל-66% ושל רוני מ-30% ל- 33%.

כאשר חברה פודה את המניות של עצמה זה מכונה "מניות באוצר" ובשפה משפטית זה נקרא "מניות רדומות". למעשה המניות הללו איבדו את הזכויות שלהן.

**בהמשך לדוגמא:** נניח כעת כי חברה א' שולטת בחברה ב' . במצב כזה :

כיצד יכולה חברה א' לפדות את המניות של עצמה ? קיימות שלוש אפשרויות:

1. חברה א' קונה בשוק את המניות של עצמה. במקרה כזה ההון העצמי שלה קטן בגובה עלות המניות באוצר. פק"י שתירשם ע"י א':

ח' מניות באוצר

ז' מזומן

* **את פק"י הזאת א' רושמת בדו"חות הנפרדים שלה. ולכן , בדו"חות המאוחדים פדיון ההון מתקבל באופן אוטומטי דרך הליך החיבור.**

1. במידה ולא' אין מספיק מזומנים לרכוש את המניות של עצמה היא יכולה לקחת הלוואה מכל גורם שהוא אבל אנחנו נתמקד במצב בו היא לוקחת הלוואה מחברה ב' כמו במקרה הקודם גם כאן א' רוכשת את המניות של עצמה לכן בדו"חות הנפרדים שלה היא תרשום את פק"י

ח' מניות באוצר

ז' מזומן

ואז פדיון ההון מתקבל באופן אוטומטי בדו"חות המאוחדים דרך הליך החיבור. ההבדל היחיד בין המקרה הזה לבין המקרה הקודם הוא שבמקרה הנוכחי הזה יש בדו"חות הנפרדים של א' הלוואה לשלם והוצאות מימון ובדו"חות העצמיים של ב' יש הלוואה לקבל והכנסות מימון אבל בכל מקרה במאוחד מדובר ביתרות הדדיות ולכן מבטלים אותן.

1. חברה א' מורה לחברה ב' לפדות עבורה את המניות – מקרה זה שונה משני המקרים הקודמים כיוון שבדו"חות הנפרדים של א' היא לא רשמה כלום הפדיון הוא למעשה רק מנקודת ראות של הקבוצה . גם לא מדובר במניות רדומות קלאסיות כי באופן עקרוני א' וב' הן ישויות משפטיות נפרדות אבל למעשה מבחינת הקבוצה הכלכלית ובדו"חות המאוחדים הפעולה הזאת היא פדיון הון. כי התפישה בדו"ח המאוחד שא' וב' הן קבוצה כלכלית אחת והקבוצה פדתה את המניות שמוחזקות ע"י הבעלים.

* **בעבר עפ"י פקודת החברות לחברה היה אסור לפדות את המניות של עצמה ולכן דווקא העסקה הזאת היתה נפוצה. כיום החוק השתנה לחברה מותר לפדות את המניות של עצמה ולכן כל שלוש האפשרויות קיימות בשוק אנו נתמקד בסוג השלישי רק כיוון שהוא משפיע על הליך האיחוד.**

**עקרונות בנושא של מניות באוצר**

1. **ספרי חברה א' –** א' לא רשמה כלום ולכן בדו"חות הנפרדים שלה לא רשום כלום.
2. **ספרי חברה ב' –** מנקודת מבטה של ב' היא קנתה מניות של מישהו חיצוני והיא בעצם רכשה השקעה בחברה א' ולכן בדו"חות העצמאיים שלה היא רושמת פק"י

**ח' השקעה**

**ז' מזומן**

היא צריכה לנהל את ההשקעה לפי הוראות IAS39 דהיינו או לפי שוו"ה דרך רוה"ס או זמין למכירה (ולכן נצטרך לבצע מה שהיא עשתה בנפרד כדי לדעת מה נצטרך לבטל .)

* **חברה ב' לא תנהל לפי אקוויטי כי לא ניתן לטעון שלחברה ב' יש השפעה מהותית על א' אם א' שולטת ב-ב'**

1. **ראיית הקבוצה –** מבחינת הקבוצה כאשר חברה ב' רכשה את המניות של א' נוצר פידיון הון שכתוצאה ממנו מבחינת הקבוצה צריך לבצע את הפקודה הבאה :

**ח' מניות באוצר**

**ז' מזומן**

למעשה מבחינת הקבוצה ההון העצמי קטן בגובה עלות הפדיון. איזה הון עצמי קטן? ההון העצמי שפדינו והיה שייך לבעלים לכן עלות פדיון ההון היא ע"ח הבעלים.

* **נשים לב שזה קצת מבלבל כי למרות שחברה ב' היא זאת שפדתה כביכול וביצעה את הפעולה עדיין אנחנו טוענים שההון העצמי שקטן הוא הון הבעלים כי עובדתית פדינו את ההון ששייך לבעלים.**

1. **הליך האיחוד –** כפי שהוסבר חברה ב' רושמת בדו"חות העצמאיים שלה השקעה בא' והיא מנהלת אותה לפי שוו"ה ואילו מבחינת הקבוצה ההשקעה הזאת לא קיימת למעשה מה שקיים זה פדיון הון. לכן, עלינו לבצע פעולה של תיקון. דרך החשיבה היא כדלקמן:

**בשלב הראשון :** נבטל את כל הרווחים שרשמה חברה ב' בגין ההשקעה הזאת. בגין העובדה שהיא ניהלה את ההשקעה לפי שוו"ה. המטרה בשלב זה היא להחזיר את ההשקעה לעלות המקורית. פקודת התיקון תיהיה.

1. אם היא ניהלה את ההשקעה לפי שוו"ה דרך רוה"ס

ח' רווח מני"ע XXX – ביטול הרווח שנרשם באותה שנה

ז' הוצ' מס XXX – הוצ' מס על רווחים

ז' השקעה XXX – החזרת ההשקעה לעלות המקורית

ח' מ"נ XXX - לבטל

1. אם היא ניהלה את ההשקעה כני"ע ז"ל נרשום:

ח' ק.הון ני"ע ז"ל XXX – ביטול ק.הון נטו ממס

ז' השקעה XXX

ח' מ"נ XXX

שתי הפקודות הללו הן ע"ח התרומה של ב' כי אנו מתקנים "טעות" שנרשמה ע"י ב'.

* **נדגיש כי לאחר פעולות התיקון הללו החזרנו את ההשקעה לעלות המקורית שלה .**

**בשלב השני-** נבצע פעולה של פדיון ההון . נרשום:

|  |  |
| --- | --- |
| ח' מניות באוצר (לשקף את הפדיון)  ז' השקעה (לבטל את ההשקעה) | XXX |

פעולה זו היא לפי העלות המקורית של ההשקעה שהיא מהווה את עלות פדיון ההון והיא **ע"ח התרומה של א** כי אמרנו שההון שנפדה הוא ההון של הבעלים .

**הערה: אין ממש חובה לבצע את פק"י הללו במקום זאת אפשר לחשוב על ההשפעה של פק"י בצורה הבאה :**

1. ביטול רווחים בגין ההשקעה לרבות ביטול הוצאות המס- ע"ח ב'
2. ביטול ההשקעה הרשומה אצל חברה ב' הביטול יתפצל ל-2 – בגובה הרווחים שנצברו לרבות המס הנדחה זה יהיה ע"ח ב' ובגובה העלות המקורית זה יהיה ע"ח א'
3. **הצגת מניות באוצר –** פידיון ההון מוצג בשורה נפרדת ובמספר אחד גם בדו"ח על השינויים בהון העצמי וגם בדו"ח על המצב הכספי במסגרת ההון השייך לבעלים .
4. **דיבידנד –** נניח את המצב הבא א🡨 80% מ-ב וב 🡨 10% מ-א' אמרנו שא' וב' הן ישויות משפטיות נפרדות ולכן מבחינה משפטית לחברה ב' יש השקעה בא' רק מבחינת הקבוצה לא מדובר בהשקעה. נניח כעת שא' מחלקת 10,0000 ₪ דיבידנד לבעליה למי בעצם ייזרמו הכספים הללו – 90% אחוז לבעלים שלה ו10% לב' . כלומר 90,000 לבעלים ו-10,000 לחברה ב'. בדו"חות העצמאיים של ב' רשומות הכנסות דיבידנד של 10,000 ₪ אבל ההכנסות הללו הן לא כלפי חיצוניים והדיבידנד שהוכרז לחיצוניים הוא רק 90,000 לכן בדו"ח המאוחד נבצע פקודת תיקון :

**ח' הכנסות דיבידנד XXX 🡨 לבטל אותן**

**ז' דיבידנד שהוכרז XXX 🡨 להעמיד את הדיבידנד שהוכרז רק כלפי חיצוניים**

השאלה שעולה היא האם לבצע את הפעולה הזאת ע"ח התרומה של א' או ע"ח ב'. כדי לענות על השאלה הזאת ניזכר בטיפול ביתרות הדדיות. לצורך ההסבר נניח שא' מחזיקה 80% ב-ב' ו-ב' השכירה נכס לא', בתמורה ל-10,000 ₪ .

אז בדו"חות של ב' שהשכירה יהיו – הכנסות שכירות

ובדו"חות של א' – הוצאות שכירות

בהליך האיחוד מבטלים את היתרות הללו ולכן אנו רושמים בהליך האיחוד :

|  |  |
| --- | --- |
| ח' הכנסות שכירות  ז' הוצאות שכירות | 10,000 |

ואז דו"ח רוה"ס יראה כך :

הכנסות שכירות : 0

הוצאות שכירות : 0

-------------------------

רווח מאוחד : 0

אבל בחלוקות נקבל את המצב הבא: ידוע כי ביטול יתרות הדדיות לא משפיע על התרומות ולכן :

תרומה א' (10,000) 🡨הוצאות שכירות רשום -10,000

תרומה ב' 10,000 🡨 הכנסות שכירות 10,000

---------------------

רווח מאוחד 0

חלוקות :

בעלים : -10,000+80%\*10,000=(2000)

זשמ"ש: 20%\*10,000=2,000

--------------------

סה"כ 0

כלומר, למרות שהרווח המאוחד הוא 0 עדיין לבעלים יש (2,000) ולז"ש יש 2000 כי ב' נתנה שירות לא' ובגלל שב' מורכבת מ-80% בעלים ו-20% זשמ"ש המשמעות היא שהז"ש נתנו שירות לבעלים. הז"ש הרוויחו על השירות 20% והבעלים שילמו (הפסידו) את אותם 20%

**הקשר למניות באוצר :** חברה ב' נתנה שירות לא' היא פדתה עבורה את המניות כאשר א' משלמת לה את הדיבידנד היא בעצם משלמת לה עבור השירות הזה לכן התוצאה שאנו שואפים לקבל בדו"ח המאוחד היא שהרווח המאוחד יהיה 0 ושהזשמ"ש ירוויח ושהבעלים יפסידו. אם נבטל את הכנסות הדיבידנד ע"ח חברה ב' אז התרומה של ב' תיהיה :

**תרומה ב':** 10,000-10,000=0

הז"ש יקבל 20%\*0=0 אז פיספסנו את המטרה אבל אם נבטל את ההכנסות דיב' ע"ח התרומה של א':

אז התרומה של ב' תיהיה 10,000 והתרומה של א' תיהיה 0-10,000=-10,000

ואז החלוקות יהיו:

והבעלים (2,000)

הז"ש יקבל 2,000

השגנו את המטרה

**מסקנה : למרות שחברה ב' היא זו שרשמה את ההכנסות מדיבידנד הביטול יהיה ע"ח התרומות של א'.**

**דרך פיתרון תרגילים בדו"חות מאוחדים עם מניות באוצר**

**שלב ראשון :** כרגיל

**שלב שני : אירועים מיוחדים –**

1. ביטול השקעה רשומה א🡨ב כרגיל.
2. ביטול רווחים בגין השקעה א🡨ב כרגיל
3. ע"פ כרגיל
4. **טיפול במניות באוצר :**
5. ביטול השקעה של ב🡨 א לרבות יתרת המ"נ בגינה כאשר יתרת הרווח המצטבר מיוחס ע"ח ב' עלות ההשקעה ע"ח א' וביטול המ"נ ע"ח ב'.
6. סעיפים תוצאתיים – נבטל את הרווח לרבות הוצ' מס ע"ח ב'
7. נבצע פעולה של :

ח' הכנסות דיבידנד

ז' דיבידנד שהוכרז

זה ישפיע על התרומה של א' – על הרווח

**שלב שלישי: כרגיל תוך התחשבות במניות באוצר**

**שלב רביעי : הצגה –** הנקודה המיוחדת היא שאנחנו מציגים מניות באוצר בגובה עלות פדיון ההון במספר אחד בדו"ח על המצב הכספי וגם בדו"ח על השינויים. **דוגמא כוללת במחברת עמודים 1-5**

**סוגיות במניות באוצר**

1. **חברה ב' מוכרת את ההשקעה בא'** – למשל בדוגמא הכוללת נניח שב-31/12/13 חברה ב' מכרה את ההשקעה בא'. במקרה כזה במועד המכירה היא היתה רושמת בדו"חות העצמאיים שלה :

**ח' מזומן 90,000**

**ז' השקעה 60,000**

**ז' רווח מני"ע 30,000**

בנוסף מ"ה היה דורש הוצאות מס ולכן:

|  |  |
| --- | --- |
| ח' הוצאות מס  ז' מס לשלם | 7,500 |

מה הפקודה שצ"ל מבחינת הקבוצה ? בראיית הקבוצה לא מדובר על מכירת השקעה אלא על הנפקה מחדש של המניות באוצר. כמו"כ בהתאם ל-IAS12 אם יש השפעת מס בגין סעיף הוני המס בגינו צ"ל בסעיף ההוני עצמו לכן מבחינת הקבוצה הפקודה הנכונה היא:

ח' מזומן 90,000 🡨 מה שהתקבל

ז' מס לשלם 7,500 🡨 הסכום שעובר למ"ה

ז' מניות באוצר 60,000

ז' פרמיה \* 18,000

ז' זשמ"ש 4,500

(\*) כתוצאה מההנפקה נוצרה פרמיה של 30,000 ויש לנטרל את השפעת המס של 7,500 סה"כ פרמיה נטו 22,500 אבל עובדתית חברה ב' היא זו שהרוויחה את הסכום הזה לכן בפרמיה הזו שותפים גם הבעלים וגם הז"ש. ומכיוון שבדו"ח המאוחד רק ההון של הבעלים מפורט נציג רק את הפרמיה ששייכת לבעלים ואילו הפרמיה ששייכת לז"ש תוצג כחלק בלתי נפרד מהזשמ"ש .

כעת נחשוב על הפקודה הרלוונטית להליך האיחוד:

בהליך האיחוד בשלב של האירועים המיוחדים תחת הטיפול במניות באוצר נפעל כלהלן:

1. נבטל את הרווח שרשמה חברה ב' לרבות הוצאות המס בגינו זה יהיה ע"ח חברה ב'. (יש לשים לב שאין צורך לבטל את יתרת ההשקעה כי כבר ממילא חברה ב' מחקה אותה).
2. בשלב החלוקות נבצע פקודת עזר לצורך הצגת דו"ח על השינויים וזו הפקודה הנכונה מבחינת הקבוצה.
3. **חברה ב' רוכשת את א' ואח"כ א' רוכשת שליטה ב-ב' –** כל עוד א' לא שלטה על ב' חברה ב' מנהלת את ההשקעה בא' או לפי IAS39 או לפי אקוויטי IAS28 תלוי אם יש לה השפעה מהותית או לא. ברגע שא' משיגה שליטה ב-ב' אז :

אם חברה ב' ניהלה שווי מאזני בהכרח באותו רגע היא איבדה את ההשפעה המהותית בא' ואז בדו"חות של ב' היא תעשה את המעברים ל-IAS39. מלבד זאת בדו"חות המאוחדים של א' כבר במועד השגת השליטה נוצר פידיון הון ולכן, עלות פדיון ההון היא השוו"ה של ההשקעה בא' למועד השגת השליטה של א' ב-ב'.

1. **החזקה בשרשרת ופדיון הון – קיימים כאן שני מצבים :**
2. פדיון ההון הוא של חברה א' למשל : א' שולטת ב-ב' וב'- שולטת ב-ג' ו- או ב' או ג' פדו את המניות של א' – הרעיון המרכזי פה הוא פדיון מניות של א' במקרה זה אין חידוש ממה שלמדנו בכל מקרה בהליך האיחוד נצטרך לבטל את ההשקעה או של ב' ב-א' או של ג' בא'. כאשר עלות פדיון ההון תיהיה ע"ח התרומה של א' והרווחים שנצברו ע"ח או ב' או ג' תלוי מי רשמה אותם. כמובן שנצטרך לבטל הכנסות מדיבידנד שרשמו ב' או ג' אם א' חילקה דיבידנד הביטול ע"ח א'. מבחינת ההצגה – בדו"ח המאוחד נציג את פדיון ההון ע"ח הבעלים בסעיף נפרד שנקרא מניות באוצר – **אותו דבר**
3. פדיון ההון הוא בין שתי חברות בנות – למשל א🡨80% ב-ב 🡨 70% ב-ג' וג' פדתה 10% ממניות ב' – מה שמאפיין את המקרה הזה הוא שלא מדובר על פדיון ההון של הבעלים, לכן , בדו"ח המאוחד לא נראה מניות באוצר כי הון הבעלים הוא ההון של א' ובכלל פדו את ההון של ב'. אם כך מה בעצם קרה כאן ? ברגע שחברה ג' רכשה 10% מ-ב' נוצר פדיון הון של ב' וכתוצאה מכך שיעור ההחזקה של א' ב-ב' עלה מ-80% ל-89% לכן נטפל בכך כמו כל עסקה של שינוי בשיעור ההחזקה ללא איבוד שליטה ולכן נרשום פק"י במאוחד :

ז' מזומן XXX 🡨 בגובה המזומן שג' שילמה

ח' זשמ"ש XXX 🡨 בגובה השינוי בזשמ"ש

ח'/ז' ק.הון עסקאות עם הזשמ"ש XXX 🡨 P.N

**הערה : יכול להיות גם המקרה הבא קודם כל ב' 🡨 ג' 70% ו-ג' 🡨 ב' 10% ורק אח"כ א' מצטרפת המיוחד במקרה זה רק צריך לשים לב לאחוז ההחזקה של א' ב-ב' שהוא מתוך 90% ולא מתוך 100% ולכן את כל החישובים נבצע לפי שיעור החזקה של 8/9 לבעלים ו-1/9 לזשמ"ש . תרגיל 1 עמודים 6-13 במחברת**